**“Yangi asr iste’dodlari-2021”**

**Respublika ko’rik-tanlovini “online” tarzida o’tkazish to’g’risida**

**NIZOM**

1. **Umumiy qoidalar**

1.1. Mazkur nizom “Yangi asr iste’dodlari-2021” Respublika ko’rik-tanlovining “online” tarzida o’tkazish tartibini belgilaydi.

1.2. Ko’rik tanlov  qurilish sohasidagi loyiha va ishlanmalarni hamda innovasion qurilish texnologiyalarini amaliyotda qo’llashga qaratilgan ustuvor vazifalarni izchil amalga oshirishga qaratilgan.

1.3. Ko’rik-tanlovni yuqori saviyada o’tkazish uchun O’zbekiston Respublikasi Qurilish vazirligi mas’ul, Innovasion rivojlanish vazirligi, Oliy va o’rta maxsus ta’lim vazirligi, “O’zsanoatqurilishmateriallari” uyushmasi, O’zbekiston Badiiy akademiyasi, O’zbekiston yoshlar ittifoqi va boshqalar hamkor vazirlik va idoralar etib belgilandi.

**II. Ko’rik-tanlovning maqsad va vazifalari**

2.1.“Yangi asr iste’dodlari-2021” Respublika ko’rik-tanlovining asosiy maqsadi iqtidorli yosh talabalarni aniqlash, ularni qo’llab-quvvatlash, yuksak bilimli, mustaqil fikrlaydigan, o’zi tanlagan ta’lim yo’nalishi va mutaxassisligi bo’yicha mukammal bilim va ko’nikmaga ega bo’lgan zamonaviy arxitektura loyihalarini, muhandislik ishlanmalarini hamda qurilish innovasion texnologiyalarni yaratishga qodir, raqobatbardosh kadrlarni tayyorlash, avloddan-avlodga o’tib kelayotgan boy madaniy me’rosini asrab-avaylash, yosh ijodkorlarni tarbiyalashda yuksak madaniyat, erkin fikrlash tafakkurini yuksaltirish, innovasion g’oyalarini ro’yobga chiqarish, shu bilan birga “Ustoz-shogird” an’anasini keng miqyosda rivojlantirish orqali yosh ijodkorlarni bilimini kengaytirish hamda faoliyatini yanada takomillashtirish va rag’batlantirishdan iborat.

**III. Ko’rik-tanlovni “online” tarzda tashkil etish**

3.1. “Yangi asr iste’dodlari-2021” Respublika ko’rik-tanlovi (keyingi o’rinlarda ko’rik-tanlov deb yuritiladi) asosiy tashkilotchisi O’zbekiston Respublikasi Qurilish vazirligi hisoblanadi.

3.2. Ko’rik-tanlov O’zbekiston Respublikasi Qurilish vazirligi rahbarligida amalga oshiriladi.

3.3. Oliy ta’lim muassasalaridan ko’rik-tanlovda ishtirok etish istagini bildirgan talabalar Qurilish vazirligining [www.mc.uz](http://www.mc.uz) rasmiy saytida berilgan axborot xatidan foydalanadi va unda belgilangan tartibga amal qiladi.

3.4.  Ko’rik-tanlov jarayoni va natijalari to’g’risidagi ma’lumotlar Qurilish vazirligining [www.mc.uz](http://www.mc.uz) rasmiy veb saytida yoritib boriladi.

**IV. Ko’rik-tanlovni o’tkazish joyi va muddati**

4.1. Ko’rik-tanlov 2021 yil 11-12 iyun kunlari Qurilish vazirligi binosida o’tkaziladi. G’oliblar vazirlikning rasmiy www.mc.uz sayti orqali e’lon qilinadi va o’rnatilgan tartibda rag’batlantiriladi.

**V. Ko’rik-tanlov ishtirokchilari**

5.1. Ko’rik-tanlov oliy ta’lim muassasalarining bakalavr hamda magistr talabalari o’rtasida bo’lib o’tadi.

**VI. Ko’rik-tanlov nominasiyalari**

6.1. Eng yaxshi rangtasvir va amaliy san’at asari (rangtasvir, grafika, haykaltaroshlik va o’ymakorlik);

6.2. Eng yaxshi arxitekturaviy innovasion loyiha va maket;

6.3. Eng yaxshi me’moriy ta’mirlash, qayta tiklash loyihasi va kompozisiya;

6.4. Eng yaxshi landshaft va interyer dizayni;

6.5. Eng yaxshi innovasion muhandislik-kommunikasiya loyihalari va ishlanmalari;

6.6. Eng yaxshi innovasion qurilish materiallari va texnologiyalari;

6.7. Eng yaxshi innovasion biznes loyiha;

6.8. Eng yaxshi zilzilabardosh binolar va konstruksiyalar;

6.9. Eng yaxshi innovasion energosamarador loyihalar va ishlanmalar.

**VII. Ko’rik-tanlovda ishtirok etish tartibi**

7.1. Ko’rik tanlov ishtirokchisi o’z ishtirokini ma’lum qilish maqsadida ushbu Nizomning 3.3-bandida keltirilgan tartib asosida ro’yxatdan o’tgan bo’lishi shart.

7.2. Nominasiyalar bo’yicha ishtirokchilar (mualliflarning uslubi
va yo’nalishini aniqlash maqsadida) tegishli o’quv yilida bajarilgan hamda boshqa ko’rik-tanlovda ishtirok etmagan uchtagacha loyiha, ishlanma va ijodiy ishlari bilan qatnashishi mumkin. Ekspert guruhi ijodiy ishlarni saralashni o’z zimmasiga oladi.

7.3. Ko’rsatilgan muddatdan kechikib taqdim etilgan va belgilangan tartibda rasmiylashtirilmagan loyihalar, ishlanmalar va ijodiy ishlar ko’rik-tanlovga qo’yilmaydi.

**VIII. Ko’rik-tanlovga taqdim etiladigan loyiha, ishlanma
va ijodiy ishlar uchun talablar**

8.1. Loyiha, ishlanma va ijodiy ishlarda dolzarblilik, innovasion g’oya, yechim va tugallanganlik o’z aksini topishi lozim.

8.2. Ko’rik-tanlov ishtirokchisi, loyiha, ishlanma va ijodiy ishlar to’g’risidagi ma’lumotlarni Axborot xatida belgilangan tartibda istedodlar@mc.uz elektron pochtasiga o’z vaqtida jo’natilishi talab etiladi.

8.3. Ko’rik-tanlovda ishtirok etuvchilar soni cheklanmagan.

8.4. Ijodiy ishlar o’rtasida raqobat yoki ballar teng bo’lganda, loyiha
va ishlanmalarga doir ish mualliflariga masofaviy tarzda savollar berilishi mumkin.

8.5. Ko’rik-tanlov g’oliblari hay’at a’zolari tomonidan aniqlanadi.

8.6. Ko’rik-tanlovda ishtirok etish uchun loyiha va ishlanmalarni yuborishning oxirgi muddati axborot xatida belgilanadi.

**IX. Ko’rik tanlovning baholash tartibi**

9.1. Tanlov hay’ati xolisonalik va shaffoflik asosida ko’rik-tanlovda ishtirok etmaydigan tegishli soha mutaxassislari va professor-o’qituvchilardan har bir nominasiya bo’yicha alohida 3 yoki 5 nafar tarkibda tayinlanadi. Har bir nominasiya bo’yicha g’oliblar ilovada keltirilgan mos baholash mezonlari asosida aniqlanadi. Baholash ko’rik-tanlov hay’ati tomonidan amalga oshiriladi.

**X. Ko’rik-tanlovni moliyalashtirish**

10.1. Mazkur ko’rik-tanlovga tayyorgarlik ko’rish va uni o’tkazish bilan bog’liq sarf-xarajaatlar O’zbekiston Respublikasi Qurilish vazirligi faoliyatini qo’llab-quvvatlash jamg’armasi mablag’lari, Samarqand davlat arxitektura-qurilish instituti va Toshkent arxitektura-qurilish institutining byudjetdan tashqari mablag’lari hamda homiy tashkilotlarning mablag’lari hisobidan amalga oshiriladi.

**XI. Ko’rik-tanlov g’oliblarini taqdirlash**

11.1. Ko’rik-tanlovning yakuniy bosqichida taqdim etilgan barcha loyiha, ishlanma va ijodiy ishlar nominasiyalar bo’yicha ko’rik-tanlov hay’ati a’zolari tomonidan g’oliblar aniqlanadi.

11.2. Taqdirlash ishlari vazirlik binosida tashkil etiladi. Taqdirlash marosimida tashkiliy guruh a’zolari, hamkor vazirlik va idoralarning xodimlari hamda homiy korxona va tashkilotlarning vakillari ishtirok etadilar.

11.3. Ko’rik-tanlov g’oliblarning ishlarini baholash natijasiga ko’ra, birinchi o’rin I darajali, ikkinchi o’rin II darajali va uchinchi o’rin III darajali Qurilish vazirligining diplomi hamda qimmatbaho sovg’alari bilan taqdirlanadi.

11.3. Ko’rik tanlovning boshqa ishtirokchilari faol ishtiroki uchun hamkor vazirlik va idoralarning tashakkurnomasi bilan taqdirlanadi.

**XII. Ko’rik-tanlovni yoritilishi**

12.1. “O’zbekiston bunyodkori” gazetasi ko’rik tanlovni axborot ko’makchisi etib belgilanadi.

12.2 Ko’rik-tanlov respublika ommaviy axborot vositalari, vazirlik
va uning tarkibidagi institutlarning rasmiy veb saytida, televideniye va radioda keng yoritiladi. Ko’rik-tanlovda qatnashgan talabalar va magistrlar ijodiy ishlarining dolzarbligi, maket va loyihaning yangiligi, muhandislik loyiha
va ishlanmaning ilmiyligi va samaradorligi, biznes loyihaning dolzarbligi
va zamonaviyligi, muallif dunyoqarashining kengligi, mohirligi va mukammalligi, innovasion g’oyalarning qo’llanilganligi kabi xususiyatlari hisobga olingan holda yoritiladi.

“Yangi asr iste’dodlari-2021”
respublika ko’rik-tanlovini o’tkazish to’g’risida

Nizomga ilova

**“Yangi asr iste’dodlari-2021” Respublika ko’rik-tanlovi ishtirokchilarining loyiha, ishlanma va ijodiy ishlarini**

**nominasiyalar bo’yicha baholash mezonlari**

***Eng yaxshi amaliy san’at asari
(rangtasvir, grafika, haykaltaroshlik va o’ymakorlik);***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 55 ball |
| 2 | Shakl | 15 ball |
| 3 | Badiiyligi | 15 ball |
| 4 | Asarning ishlanganligi uchun | 15 ball |
|  | JAMI | 100 ball |

***“Eng yaxshi arxitekturaviy innovasion loyiha va maket”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 55 ball |
| 2 | G’oyasi uchun | 25 ball |
| 3 | Kompozisiya va materialdan unumli foydalangani uchun | 10 ball |
| 4 | Grafik ishlash mahorati uchun | 10 ball |
|  | JAMI | 100 ball |

***“Eng yaxshi me’moriy ta’mirlash, qayta tiklash
va kompozisiya loyihasi”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 55 ball |
| 2 | G’oyasi uchun | 25 ball |
| 3 | Materialdan foydalanish | 10 ball |
| 4 | Ranglardan samarali foydalanish | 10 ball |
|  | JAMI | 100 ball |

***“Eng yaxshi landshaft va interyer dizayni”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 55 ball |
| 2 | G’oyasi uchun | 25 ball |
| 3 | Kompozisiya va materialdan foydalanish | 10 ball |
| 4 | Grafik ishlash mahorati va rangdan foydalanish | 10 ball |
|  | JAMI | 100 ball |

***“Eng yaxshi innovasion muhandislik kommunikasiya
loyihalari va ishlanmalari”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 48 ball |
| 2 | Ilmiy g’oyasi uchun | 22 ball |
| 3 | Maket yoki ishlanma uchun | 15 ball |
| 4 | Bugungi kundagi samaradorligi | 15 ball |
|  | JAMI | 100 ball |

***“Eng yaxshi innovasion qurilish materiallari va texnologiyalari”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 48 ball |
| 2 | Ilmiyligi va i/ch tadbiq imkoniyatlari uchun | 22 ball |
| 3 | Zamonaviyligi (yangi kurilish materiallaridan foydalanilganligi) | 15 ball |
| 4 | Sifatliligi va raqobatliligi | 15 ball |
|  | JAMI | 100 ball |

***“Eng yaxshi innovasion biznes loyiha”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Ishni dolzarbligi va yakunlanganligi | 55 ball |
| 2 | Grafik qismida mavzuni yoritilganlik darajasi | 15 ball |
| 3 | Zamonaviyligi va innovasion g’oyalarni qo’llanilganlik darajasi | 15 ball |
| 4 | Ishda iqtisodiy samaradorlikning aniqlanganligi | 15 ball |
|  | JAMI | 100 ball |

***“Eng yaxshi zilzilabardosh binolar va konstruksiyalar”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Tanlovga qo’yilgan ishi (tugallangan ish) | 50 ball |
| 2 | Dolzarbliligi va samaradorligi | 15 ball |
| 3 | Ilmiy ahamiyati | 15 ball |
| 4 | Amaliy ahamiyati | 20 ball |
|  | JAMI | 100 ball |

***“Eng yaxshi innovasion energosamarador loyihalar va ishlanmalar”***

|  |  |  |
| --- | --- | --- |
| T/r | Baholash tartibi (holatlari) | Baholash ballari, maksimal |
| 1 | Ishlanmaning yakunlanganligi va qo’llanilish sohasi qamrovining kengligi  | 55 ball |
| 2 | Ishlanmaning ilmiy ahamiyati | 15 ball |
| 3 | Ishlanmaning amaliy ahamiyati | 15 ball |
| 4 | G’oyaning noyobligi  | 15 ball |
|  | JAMI | 100 ball |